GiliGold/VAD_KnessetCorpus huggingface dataset:
זהבה גלאון: בשבוע שעבר אמרו לנו להתכווץ כי היתה פרידה מאברום, בכל זאת רצו שיישארו חברי כנסת - - -
גדעון סער: היום יש את גאלב מג'אדלה.
גדעון סער: כל יום והחגיגה שלו.
זהבה גלאון: חשבתי, שבפעם הקודמת הבקשה היתה סבירה ונכונה.
זהבה גלאון: מה לעשות יש שש סיעות שהגישו אי-אמון.
זהבה גלאון: הקיצוץ תמיד מופנה לגבי הסיעות.
זהבה גלאון: מי ש"אוכל" אותה הן סיעות האופוזיציה, אף פעם הקיצוץ לא מופנה כלפי השרים, לכאורה, לא מגבילים את השרים, הם יכולים לדבר מפה ועד הודעה חדשה.
גדעון סער: אני יכול לעשות דבר מקביל, יש שש הצעות אי אמון באורך של חצי שעה, לאותו פרק זמן אני מוכן להגביל את תשובות השרים, שהיום הם שרים שונים.
זהבה גלאון: אם אוכל לקבל מיושב ראש הישיבה מדד, כמה שרים מדברים היום?
זהבה גלאון: אם מבקשים אותנו להתגמש ולקצר כי זה ארוך כאורך הגלות, אני מבקשת שהכלל הזה יחול על השרים.
זהבה גלאון: אחרי שהשרים סיימו לענות, פתאום שר החוץ או כל שר אחר יש לו פתאום רעיון שהוא רוצה להעלות, אנחנו תמיד ממושמעים, אנחנו מתקצרים והממשלה חוגגת.
זהבה גלאון: אם מבקשים את זה מהאופוזיציה, אני מבקשת שזה יחול גם על נציגי הממשלה.
גדעון סער: אני מוכן להסכים למגבלה שלפיה תשובת הממשלה לאי-אמון - אני מדגיש, תשובה לאי-אמון שהיא בפתח הדיון - תהיה באותה מסגרת זמן.
גדעון סער: דהיינו, ארבע דקות פה, ארבע דקות שם.
גדעון סער: לא, חצי שעה, יש שש הצעות שמנומקות בהיקף של חצי שעה.
זהבה גלאון: אבל יש הצעות דומות.
זהבה גלאון: אם שר עונה לשלוש הצעות, זאת אותה תשובה.
גדעון סער: אני קראתי אתמול את הצעות אי-האמון שמשתרעות מנושא המצב הביטחוני, קריסת שירותי הדת, המצב ברשויות המקומיות, המצב במגזר הבדואי, הן באמת הפעם הצעות מאוד מגוונות - - -
זהבה גלאון: כמה שרים עונים?
זהבה גלאון: אם שני שרים עושים, עשר דקות ביחד.
זהבה גלאון: אני לא מוכנה שיהיו שישה שרים וכל אחד ידבר כמה שהוא רוצה.
גדעון סער: כל אחד ידבר כמו כל אחד מהדוברים, אם זה מוסכם.
דליה איציק: אדוני יושב-ראש הוועדה, הכוח של הרעיון של הסכמה הוא באמת בהסכמה.
דליה איציק: אם הכל נעשה בהסכמה וברוח טובה, אין בעיה.
דליה איציק: אם לא, אין הסכמה.
דליה איציק: אני מבינה ממך שיש הסכמה ואני מברכת עליה.
דליה איציק: יחד עם זאת, צודקת חברת הכנסת זהבה גלאון, שאם השרים רוצים לדבר, אתה יכול להגדי להם, תשמעו, היתה לי אופציה להחזיק אתכם כאן עד 12 בלילה.
דליה איציק: היות ואני יודעת כמה מטרטרים אותך, אתה מקצר להם את הזמן של השהייה כאן.
דליה איציק: אבל זה לא יכול להיות רק חד צדדי.
דליה איציק: לא מעט פעמים, גם כשקורצים ליושב ראש הוועדה ואומרים לשר, תמשיך לדבר, זה לא הוגן.
דליה איציק: כל הכוח של הדבר הזה, אם אתה אומר שיש הסכמה שחלה גם על השרים, אני מוכנה לקבל את ההבנה הזאת.
דליה איציק: אם היא איננה חלה על השרים, אני בדעתה של חברת הכנסת זהבה גלאון.
גדעון סער: אני סבור שהשרים יענו באותו אורך של המציעים.
גדעון סער: האם זה מקובל עליכם?
זהבה גלאון: שני שרים עשר דקות.
גדעון סער: לא, אינני יודע מה החלוקה ואינני מתערב בחלוקה של המציעים.
גדעון סער: הממשלה תשמע הצעות אי-אמון במשך חצי שנה ותשיב להצעות אי אמון במשך חצי שעה.
דליה איציק: אז יוצא שכל שר יכול לדבר עשר דקות כפול שש הצעות זה יוצא שעה.
גדעון סער: בניגוד למציעים, הזמן של השרים הוא בלתי מוגבל, השרים יכולים לדבר כמה זמן שהם רוצים, זה התקנון.
גדעון סער: אני אומר להיפך, אני מוכן לקבל את הזמן של התשובה באותו היקף.
גדעון סער: אם זה מקובל עליכם, בסדר, אם לא, לא קרה אסון.
זהבה גלאון: עוד רגע, אנחנו בהתייעצות.
אחמד טיבי: לדעתי ההצעה סבירה, חצי שעה על חצי שעה.
זהבה גלאון: אם כל הממשלה ביחד, שר התיירות והשר המקשר, כולם ידברו חצי שעה, יש הסכמה.
גדעון סער: המציעים ינמקו במהלך חצי שעה, דהיינו, חמש דקות לכל מציע בשש ההצעות.
גדעון סער: תשובת הממשלה הכוללת לא תעלה - יכולה להיות גם פחות - על שלושים דקות.
גדעון סער: אני מציין שזה במסגרת התשובה ולא בסעיף אחר בתקנון שמאפשר להם לפעמים לעלות ולדבר.
גדעון סער: הסיעות ידברו במסגרת של ארבע דקות לכל סיעה, כאשר הרשות תהיה נתונה לכל הסיעות מאחר שמדובר בכמה הצעות אי אמון,סיעת הליכוד תדבר במשך שמונה דקות.
גדעון סער: מי תומך בהצעה ירים את ידו.
גדעון סער: הצבעה בעד - רוב נגד - אין נמנעים - אין ההצעה התקבלה פה אחד
גדעון סער: ההצעה התקבלה פה אחד לפי סעיף 148 לתקנון.
גדעון סער: פטור מחובת הנחה הצעת חוק סדר הדין הפלילי (סמכויות אכיפה - חיפוש בגוף החשוד) (תיקון) (נטילת אמצעי זיהוי ממאגר נתוני זיהוי), התשס"ד-2004
גדעון סער: אנחנו עוברים לנושא הבא: הצעת חוק סדר הדין הפלילי (סמכויות אכיפה - חיפוש בגוף החשוד) (תיקון) (נטילת אמצעי זיהוי ממאגר נתוני זיהוי), אני מבין D.N.A. יש בקשה של הממשלה לפטור מחובת הנחה.
גדעון סער: היועצת המשפטית של המשרד לביטחון פנים, הגברת חנה קלר, בבקשה.
חנה קלר: נחיצות של החוק היא גבוהה מאוד, אנחנו מבקשים לקדם את החוק הזה עוד לפני שהכנסת תצא לפגרה.
חנה קלר: אני מוכרחה להודות, שקרתה לנו תקלה במדפיס הממשלתי, שהחוברת הכחולה לא היתה מונחת ביום רביעי.
חנה קלר: כולם נערכים, גם ועדת החוקה, אנחנו לא רוצים לעכב, אנחנו רוצים להתחיל לקדם את החוק.
גדעון סער: האם תוכלי להבהיר בתמצית את המהות והחשיבות של הצעת החוק?
חנה קלר: אני יכולה לתת לכם את הדוגמה של בני סלע או של השר רחבעם זאבי, ה' ייקום דמו.
חנה קלר: אילו היה לנו את מאגר המידע בזמן הנתון, לא היינו צריכים לחקור 500 חשודים פוטנציאליים, היינו חוסכים את הסבל מפוטנציאליים כאלה כי מאגר המידע היה מעיד על הזהות של החשוד האמיתי.
חנה קלר: במקרה של רחבעם זאבי, מצאו את הסיגריה הבוערת של האנשים שביצעו את הרצח, היא היתה עוד חמה, לא יכולנו להשוות את זה למאגרי מידע אחרים, לכן החקירה לקחה הרבה יותר זמן מאשר אם הנתונים האלה היו בידינו.
חנה קלר: היום המחלקה לזיהוי פלילי כבר נערכת, ועדת החוקה תבקר במחלקה, הכל מוכן, בעצם רק המסגרת החוקית צריכה להסתיים, היא התארכה מעבר לנדרש לדעתי, בגלל שרצינו להביא לאיזון שהמידע שיהיה במאגר הזה ולא יעשו בו מטרות אלא לשמן הן נועדו.
גדעון סער: היכולת הזאת מותנית בחקיקה.
חנה קלר: רק בחקיקה.
חנה קלר: בעצם הגענו עכשיו לאקורד הסיום של המסגרת החקיקתית.
גדעון סער: מישהו מבקש להתייחס?
גדעון סער: אם לא, נעבור להצבעה, מי תומך בבקשת הממשלה, ניתן להצביע.
גדעון סער: הצבעה בעד - 8 נגד - אין נמנעים - אין
גדעון סער: אני קובע שבקשת הממשלה התקבלה פה אחד.
גדעון סער: מיזוג הצעות לפי סעיף 122 לתקנון
גדעון סער: הצעת חוק לתיקון פקודת בריאות הציבור (מזון) (מס' 3) (הוספת מים וחומרים לבשר), התשס"ד-2004, של חברת הכנסת גילה פינקלשטיין
גדעון סער: אנחנו עוברים לבקשת ועדת העבודה והרווחה למיזוג הצעות חוק: הצעת חוק לתיקון פקודת בריאות הציבור (מזון) של חברת הכנסת נס.
גדעון סער: והצעת חוק דומה, שתיהן עוסקות בהוספת מים וחומרים לבשר.
גדעון סער: הצעה שנייה היא של חברת הכנסת גילה פינקלשטיין.
גדעון סער: היועצת המשפטית של הוועדה, בבקשה.
ג'ודי וסרמן: אני מתנצלת בשם יושב-ראש הוועדה שלא היה יכול להגיע לדיון.
ג'ודי וסרמן: מדובר בשתי הצעות חוק שאושרו בקריאה ראשונה, אחת של חברת הכנסת לאה נס, והשנייה של חברת הכנסת גילה פינקלשטיין, הן בנוסח זהה לחלוטין.
ג'ודי וסרמן: מדובר בתיקון פקודת בריאות הציבור, מזון.
ג'ודי וסרמן: מדובר באיסור הוספת מים למזון שהוא בשר טרי, קפוא, מיושן.
ג'ודי וסרמן: אני לא אלאה את חברי הוועדה בפרטי הצעת החוק.
ג'ודי וסרמן: שתי הצעות החוק, אושרו בקריאה ראשונה והוכנו לקריאה שנייה ושלישית, הן זהות.
ג'ודי וסרמן: בעצם מדובר בהצעה אחת ואנחנו מבקשים את אישור הוועדה הזאת למיזוג הצעת החוק והבאתן כהצעת חוק אחת.
גדעון סער: אני מניח שאין התנגדות של המציעות.
ג'ודי וסרמן: אין התנגדות.
גדעון סער: אני רק רוצה לומר, שקראתי ביקורת באחד מעיתוני סוף השבוע על מה שמתגבש בוועדה בעניין הזה.
גדעון סער: לא הייתי שותף לדיוני הוועדה, אני לא רוצה לקבוע עמדה, אבל אני מקווה שחברי הוועדה, גם היועצת המשפטית של הוועדה, קראו את המאמר הזה.
ג'ודי וסרמן: קראנו את המאמר, חלק מהדברים שנכתבו בעיתונים הם לא מדויקים בלשון המעטה.
גדעון סער: מי תומך בבקשה, מי מתנגד, אפשר להצביע.
גדעון סער: הצבעה בעד - 6 נגד - אין נמנעים - אין הבקשה אושרה.
גדעון סער: בקשת ועדת העבודה והרווחה אושרה פה אחד.
גדעון סער: אני עובר לנושא האחרון: הצעה לסדר של חבר הכנסת פרוש בנושא י"ז בתמוז.
גדעון סער: לשם נושא זה ביקשתי את נוכחותו של יושב-ראש הכנסת ואני מודה לו על כך.
מאיר פרוש: אני מודה לממלא מקום יושב-ראש הוועדה על כך שהואיל לקרוא ליושב ראש הכנסת.
מאיר פרוש: משום מה אני לא זוכר שוועדת הכנסת התייחסה לעניין הזה, ששעות פעילות חברי הכנסת ביום 17 בתמוז, ותיבקע העיר, יום של צום, ישנם כאלה שצמים, אני מתאר לעצמי שיש מספר מכובד מאוד של חברי כנסת שצמים מחר.
מאיר פרוש: ביררתי הבוקר, מסרו לי שאין כל הודעה, אין כל שינוי בסדר היום.
מאיר פרוש: אני מבקש את עזרת הכנסת, יושב-ראש הכנסת, ועדת הכנסת.
גדעון סער: מה הבקשה?
מאיר פרוש: אם בעבר לא היה כל שינוי, אני לא מבקש לשנות.
מאיר פרוש: אבל אם בעבר התייחסו לעניין הזה, אני מבקש שינהגו כפי שהיו בעבר.
ראובן ריבלין: ברשות ממלא מקום יושב-ראש הוועדה, מנהל הישיבה וחברי הכנסת הנכבדים, מעולם לא עלתה על סדר יומה של הכנסת השאלה, האם בי"ז בתמוז יתקיימו ישיבות כנסת או לא.
ראובן ריבלין: שכן, על-פי מצוות רבנים ועל פי הנוהל הקיים, י"ז בתמוז היה יום דיונים רגיל בכנסת.
ראובן ריבלין: אני מוכח לציין, שזה פעם ראשונה בהיותי יושב-ראש כנסת, כי בשנה שעברה לא באה לפניי בקשה כזאת.
ראובן ריבלין: העלה חבר הכנסת ליצמן את הנושא לפניי לפני מספר שבועות.
ראובן ריבלין: הוא העלה את הנושא בפניי בהקשר לאירוע שקבעתי אותו ליום 5 ביולי, אני מודה בעוונותיי שלא נתתי את לבי, שהוא י"ז בתמוז, בדבר קיום ציון 50 שנה או 60 שנה להקמת הג'וינט.
מאיר פרוש: אני אגיד לאדוני למה לא הגיעה פנייה בשנה שעברה, מכיוון שזה נפל על יום חמישי.
מאיר פרוש: בדקתי את זה.
ראובן ריבלין: אבל במשך שנות חלדה של הכנסת, 56 שנה, לא ידוע לי שהיה איזשהו ערעור בנושא זה.
ראובן ריבלין: כאשר פנה אליי חבר הכנסת ליצמן והפנה את תשומת לבי לנושא הג'וינט, בהזדמנות זאת הוא גם שטח בקשה לפניי, שביום שלישי, י"ז בתמוז, 5 לחודש למניינם, לא יתקיימו ישיבות כנסת, קודם כל ביטלתי את כל האירועים הקשורים בג'וינט, אמרתי, אין שום סיבה לקיים איזה שהם אירועים מיוחדים דווקא בי"ז בתמוז.
ראובן ריבלין: לאחר מכן פניתי לאנשים שהם בקיאים וגם פוסקים, אמרו לי, שביום י"ז בתמוז אנשים עובדים כרגיל.
ראובן ריבלין: אם תבוא לפניי הבקשה, שלקראת שבירת הצום נפסיק את הדיונים, כלומר בשעה שבע וחצי בערב, זה יהיה דבר בהחלט ראוי.
ראובן ריבלין: החלטתי החלטה שהיתה החלטה תקדימית בכנסת, שביום 17 בתמוז לא נימנע מקיום ישיבות הכנסת אלא נקצר אותן.
ראובן ריבלין: ישיבות הכנסת ביום י"ז בתמוז יתקיימו עד שעה או חצי שעה לפני שבירת הצום ולפני תפילת מנחה וערבית, אם הן מחוברות שתי התפילות.
ראובן ריבלין: כמובן לא נקיים באותו יום דיונים שהם בעלי אופי חגיגי.
ראובן ריבלין: לכן מחר יתקיים דיון כאשר אחד מהדברים המיוחדים שלו - אם הנשיאות תאשר - יהיה דיון על-פי סעיף 86 בנושא דין רודף.
ראובן ריבלין: שאני חושב שהוא נושא חשוב מאוד שנדון בו דווקא בי"ז בתמוז.
ראובן ריבלין: אם אכן נאשר זאת בנשיאות, על דעת יושב-ראש הקואליציה ועל דעת מרכזת האופוזיציה, הסכמנו שנדון בנושא דין רודף, בנוסף לנאומים בני דקה ובנוסף לשניים-שלושה חוקים.
מאיר פרוש: תהיה הרצאה הלכתית לפני שניכנס לעניין?
ראובן ריבלין: האמת היא, כשאני מגיע בימי שבת לבית הכנסת שבו אני נוהג להתפלל ואנשים מבקשים ממני לדבר, אני אומר, אני מדבר בכנסת והרב מדבר בבית הכנסת.
ראובן ריבלין: הוא הדין כאן.
ראובן ריבלין: למעט הרבנים שהם חברי כנסת, לא ידבר מישהו.
ראובן ריבלין: הדיון בדיון רודף הוא על המשמעות הפוליטית, על המשמעות הלאומית ועל המשמעות של דין רודף בהקשר עם אירועים שקרו בהיסטוריה של עם ישראל.
ראובן ריבלין: אלה דברים שלא צריך להרחיב את הדיבור עליהם כאן.
גדעון סער: התשובה מניחה את דעתך, חבר הכנסת פרוש?
מאיר פרוש: אמרתי, אני לא רוצה לשנות מה שהיה בעבר.
גדעון סער: אני מודה לכולם, הישיבה נעולה.
רוני בר-און: אני פותח את ישיבת ועדת הכנסת, ישיבה מס' 146.
רוני בר-און: על סדר היום שלנו בקשה לפטור מחובת הנחה.
רוני בר-און: אם נדון בנושא הקודם ולא נגיע אליו, נאפשר הפסקה של כמה דקות לגיוס קוורום.
רוני בר-און: הנושא, אם כך, הוא קביעת ועדה לדיון בהצעות חוק הבנקאות (שירות ללקוח) (תיקון – הגבלת עמלות הבנקים), התשס"ד-2004, של חבר הכנסת חיים כץ (פ/2033).
רוני בר-און: נשמעו הצעות להעביר את הנושא לוועדת הכלכלה או לוועדת הכנסת.
רוני בר-און: נמצאים פה יינון דפני ונגה שילוח מאגף החשב הכללי.
ינון דפני: עדיין לא נקבעה עמדה בנושא.
רוני בר-און: לא נקבעה עמדה.
רוני בר-און: לאן אתה מבקש, חבר הכנסת כץ?
חיים כץ: ועדת כלכלה.
רוני בר-און: מי בעד ועדת כלכלה ירים את ידו.
רוני בר-און: נמנע אחד, עבר לוועדת הכלכלה.
רוני בר-און: בקשות חברי הכנסת להקדמת הדיון בהצעות חוק פרטיות א.
רוני בר-און: הצ"ח הרשות השניה לטלוויזיה ורדיו (תיקון – זיכיון הטלוויזיה הלימודית), התשס"ד-2004 ב.
רוני בר-און: הצ"ח שירותי הדת היהודיים (נוסח משולב)(תיקון – הוראת שעה), התשס"ד-2004
רוני בר-און: אני אעשה הפסקה של חמש או שבע דקות, נתכנס פה, תנסו לארגן קוורום.
רוני בר-און: חבר הכנסת אזולאי, אני בעניין שלך לא אדון היום.
רוני בר-און: אני אגיד לך למה.
רוני בר-און: משום שהצעת החוק שלך היא הצעת חוק שמאד מאד לי, באופן אישי, מזכירה שלוש או ארבע הצעות חוק שנדונו כאן, במקומותינו, לפני שבוע-שבועיים חודש-חודשיים.
רוני בר-און: ואני, לפני שאני עושה טעות ומוציא מתחת ידי טעות, רוצה לבדוק אם לא חלה על הצעת החוק הזאת תקופת צינון של חצי שנה.
רוני בר-און: זאת אומרת – אני לא יודע להגיד אם היא מאה אחוז אחד על השני עם הצעות החוק שנפלו.
גדעון סער: זה לא מסוג ההצעות שנפלו.
גדעון סער: ראיתי את זה השבוע, אני מציע שנדון בזה.
גדעון סער: ראיתי את זה עכשיו.
רוני בר-און: אתה סבור שלא היו הצעות מהסוג הזה?
גדעון סער: אני ראיתי.
גדעון סער: זה תיקון לחוק ההסדרים, למעשה.
דוד אזולאי: וזה לא תיקון לחוק ההסדרים, אלא זו הצעת חוק שבאה לפתור בעיה לשעה.
רוני בר-און: יש לכם חמש-עשר דקות לגייס אנשים.
רוני בר-און: אין טעם, אין קוורום.
גדעון סער: נקיים דיון.
רוני בר-און: אני הבטחתי לחברת הכנסת ענבל גבריאלי, לפחות לה הבטחתי, שאני אתן לה חמש דקות.
גדעון סער: אבל זה בסדר היום.
רוני בר-און: יש לה שלושה אנשים, הבטחתי לה.
רוני בר-און: אתה קצר רוח, כי לא שמעת את סדר הדברים.
רוני בר-און: דנו בעניין אחד.
רוני בר-און: לפני שאמרתי שאני אתן לכם חמש שבע דקות לגייס אנשים, אמרתי לדוד שלטעמי הצעת החוק הזו דומה, ואני לא רוצה להכשיל אותו ולא רוצה להיכשל, אז אני רוצה לבדוק את זה עוד שבוע, כדי לדעת אם אני נותן לו פטור מחובת הנחה או לא.
רוני בר-און: הישיבה הופסקה בשעה: 9:08.
רוני בר-און: הישיבה חודשה בשעה: 9.12.
רוני בר-און: טוב, חברים, אנחנו חוזרים לישיבה.
רוני בר-און: הנושא של חברת הכנסת גבריאלי, בבקשה.
רוני בר-און: אני יכול להצביע פה?
רוני בר-און: כי אני חתום על הצעת החוק.
רוני בר-און: יועץ משפטי יש פה?
קריאות: כן, אתה יכול.
רוני בר-און: חברים, הישיבה חודשה.
רוני בר-און: חברת הכנסת גבריאלי, נא לנמק את הבקשה לפטור מחובת הנחה.
ענבל גבריאלי: הטלוויזיה הלימודית, החינוכית, משדרת בערוץ 2 לפי זיכיון שניתן לה בחוק, כבר ב-1990 מאז עליית הערוץ השני לאוויר.
ענבל גבריאלי: בעוד פחות מארבעה חודשים ב-31 באוקטובר, אמור לפוג זיכיון הטלוויזיה הלימודית ובעוד כחודשיים בערך אמור להתפרסם מכרז.
ענבל גבריאלי: כדי להבטיח שהטלוויזיה החינוכית תוכל להמשיך לשדר בערוץ 2 מעבר לסוף אוקטובר, יש בעצם צורך לתקן את החקיקה, וזה מה שעושה הצעת החוק הזו.
ענבל גבריאלי: הדחיפות היא בשל הזמנים, יחד עם תום המושב והיציאה שלנו לפגרה.
רוני בר-און: מי בעד מתן פטור מחובת הנחה להצעת החוק ירים את ידו.
רוני בר-און: אני קובע שברוב דעות הבקשה של חברת הכנסת גבריאלי קיבלה פטור מחובת הנחה.
רוני בר-און: לאור דבריו של יושב ראש הקואליציה – ואני סומך על שיקול דעתו בעניין הזהות או הדמיון בין החוקים האחרים שאני חששתי שקיימים – אני מעמיד לדיון גם את נושא הבקשה של חבר הכנסת דוד אזולאי.
רוני בר-און: הצ"ח שירותי הדת היהודיים (נוסח משולב)(תיקון – הוראת שעה), התשס"ד-2004.
רוני בר-און: פ/2448 בבקשה, מר אזולאי.
דוד אזולאי: אדוני היושב ראש, חברי חברי הכנסת.
דוד אזולאי: הצעת החוק הזאת, שביקשתי לקבל עבורה פטור מחובת הנחה, באה בעצם לפתור בעיה שלצערי הרב עד היום לא נפתרה, וזוהי בעיית שכר עובדי המועצות הדתיות.
גדעון סער: זה בא לפתור את בעיית השכר של עובדי המועצות הדתיות?
גדעון סער: אז כן היה משהו כזה.
רוני בר-און: אני קורא מהמכתב שלו.
רוני בר-און: אני אמרתי משהו – גדעון – למה אני זיהיתי דמיון?
רוני בר-און: מכתבו של חבר הכנסת אזולאי – אל תסתכלו בהצעה, תסתכלו במכתב: "היות ושירותי הדת בקריסה, וחלק גדול מהמועצות הדתיות בארץ לא יכולות לשלם שכר, וזה למרות ההסדר של משרד ראש הממשלה, שמזכיר ורואה חשבון יהיו מורשי חתימה.
רוני בר-און: בחלק גדול מהמועצות הדתיות הדבר לא ניתן לביצוע, כתוצאה מכך העובדים לא מקבלים את שכרם.
רוני בר-און: הצעת חוק זאת תאפשר הפעלה מיידית של שירותי הדת".
רוני בר-און: לכן חשבתי שזה דמיון.
מאיר פרוש: ואני אומר שמה שמחייב זו הצעת החוק.
מאיר פרוש: תקרא את הצעת החוק, תבין מה שקורה.
מאיר פרוש: הרי בפועל, אין מי שיחתום היום.
רוני בר-און: אתם רוצים הפסקה?
רוני בר-און: תקבלו הפסקה.
רוני בר-און: תנו לפחות לבן אדם להשלים את דבריו.
דוד אזולאי: אדוני היושב ראש, תודה.
דוד אזולאי: אנחנו יודעים על המשבר הגדול שבו שרויות המועצות הדתיות, ואין כאן חילוקי דעות בין כל חברי הבית, בין כל חברי הסיעות – כולל רוני בריזון, שאני בטוח שהוא מסכים אתי בעניין הזה – שהאנשים האלה עובדים ומגיע להם שכר.
דוד אזולאי: מה שבאתי לומר בחוק הזה הוא: נוצר היום מצב שכתוצאה מהפסקת פעילותן של המועצות הדתיות באחד במאי, באו ואמרו: אנחנו נמנה שני אנשים שיטפלו בשכר, האחד יהיה ממונה והשני מנכ"ל, ואחר כך קבעו שמזכיר המועצה הדתית ורואה חשבון הם אשר יעשו זאת ויתנו את השכר.
דוד אזולאי: בינתיים יש בעיה.
דוד אזולאי: ברוב המועצות הדתיות הבעיה הזאת עוד לא נפתרה.
דוד אזולאי: ואני אקריא לכם כאן מכתבים, רבותי, שקיבלתי מכל מיני גורמים, שפשוט זועקים לשמים.
דוד אזולאי: כבר שישה חודשים, אם זה בחצור הגלילית, אם זה ברחובות – יש פה רשימה ארוכה של מועצות דתיות שלא קיבלו שכר.
דוד אזולאי: מה אני בא וטוען בהצעת החוק שלי?
דוד אזולאי: אני בא ואומר דבר פשוט: היות ואין כרגע מועצות דתיות, אני אומר שיושב ראש המועצה הדתית הקודם והגזבר הקודם, שהיו שניהם חברי המועצה הדתית הקודמת, רק הם בלבד ימשיכו לעבוד ללא שכר, אך ורק לטובת העניין הזה של מתן שכר לאותם עובדים - - -
דוד טל: יושב ראש המועצה הקודם?
דוד אזולאי: יושב ראש המועצה הקודם.
דוד טל: לא, בשום אופן לא.
דוד טל: בשום אופן לא.
דוד אזולאי: רק שניה.
דוד אזולאי: כדאי שתשמע.
דוד טל: דוד - - -
דוד אזולאי: רגע - - -
רוני בר-און: למה אתה מתווכח?
רוני בר-און: תצביע נגד.
דוד טל: לא, אני רוצה להצביע בעד ההצעה.
דוד אזולאי: רק ראש המועצה הקודם והגזבר הקודם יכולים לעשות את מלאכתם הזאת בלי לקבל שכר, עד שהממשלה תחליט מי יהיה ראש המועצה הדתית, מי יהיה הממונה, מי יהיה הרואה חשבון.
דוד אזולאי: אבל בינתיים לא להשאיר חלל ריק.
דוד אזולאי: ישנן מועצות דתיות שיש להן כסף.
דוד אזולאי: אין מי שיחתום ולא יכולים לקבל משכורת.
דוד אזולאי: אז אנחנו באים פשוט לסתום את החור הזה שנשאר כפרצה בחוק.
רוני בר-און: הממשלה, לפי מה שקיבלתי מגברת קלעי, מתנגדת.
רוני בר-און: חבר הכנסת בריזון, אחריו חבר הכנסת טל, אחריו חבר הכנסת רשף חן.
רוני בריזון: אדוני, מה שצריך להנחות אותנו בכל הדיון הזה, זה לא מי אשם במצב שנוצר – ויש מספיק אשמים בו, הרבה מאד שנים – אלא מה קורה עם המסכנים שאינם מקבלים משכורת.
רוני בריזון: וכאן יש בעיה אדמיניסטרטיבית, שכתוצאה מזה שלא ברור איך אפשר לאתר את בעלי זכות החתימה, אנשים לא מקבלים כסף.
רוני בריזון: ואני חושב שזו בעיה אמיתית, ואני חושב שיש לתת עליה את הדעת.
רוני בריזון: אני, כמובן, מחויב – אנוס על פי הדיבור – לקואליציה.
רוני בריזון: אני, אילו הדברים היו תלויים בי, הייתי מאשר את דחיפותה של ההצעה.
רוני בר-און: חבר הכנסת טל.
דוד טל: אדוני היושב ראש, עם כל הכבוד לידידי הטוב, שנגע בבעיה כאובה – באמת כאובה, ואני מקווה ופונה פה לאנשי הקואליציה שיעשו כל אשר לאל ידם, כדי שאנשים שעבדו יקבלו שכר.
דוד טל: שטרית תמיד אמר, שהוא לא ייתן כסף למי שלא עובד, אבל הוא ייתן כסף למי שעובד.
דוד טל: יש אנשים שעובדים.
דוד טל: פעם אם היו מלינים שכר יומיים, הייתה קמה צעקה.
דוד טל: עכשיו זה ארבעה חודשים.
דוד טל: מה שקורה כרגע, זה שיש איזשהו תהליך, שמונו מורשי חתימה.
דוד טל: ומורשי החתימה הללו יכולים בעצם לנהל את המועצה הדתית.
דוד טל: זה תמיד המזכיר שהיה, זה רואה החשבון שהיה.
דוד טל: הם יכולים לנהל את המועצה הדתית.
דוד טל: הבעיה היחידה שעומדת כאן, היות שלא מקבלים את הכספים – 26 מיליון שקל, למשל, שאושרו – ועכשיו צריכים להחזיר אותם עוד פעם, וכל מיני תרגילים מאד לא יפים ומכוערים – צריך לפתור את הבעיה.
דוד טל: אם יעבירו את הכסף שמגיע למועצות הדתיות, מועצות הדתיות יכולות להתנהל גם עם מורשי החתימה הנ"ל.
דוד אזולאי: אבל אין מורשי חתימה.
דוד טל: יש.
רוני בר-און: זאת אומרת שאתה נגד החוק.
רוני בר-און: חבר הכנסת רשף חן, אחריו חבר הכנסת שרון.
רשף חן: אדוני היושב ראש, ראשית אני חושב שברמת העיקרון ברור, שאם באמת המצב העובדתי הוא שיש תקלה ואין מורשי חתימה, צריך לפתור את הבעיה.
רשף חן: אנחנו שומעים כאן, ראשית, שיש מחלוקת על עצם העובדה הזאת.
רשף חן: שנית, מה שלפי דעתי חסר פה, זו עמדה של הממשלה.
רשף חן: לא עמדה שנובעת מזה שהביאו להם חוק היום בבוקר והם לא דנו בו בכלל, לכן עמדתם האוטומטית היא נגד, אלא עמדה אמיתית.
רשף חן: הרי פתרון מהסוג הזה לא אמור לבוא מהכנסת.
רשף חן: פתרון לסוגיות האלה אמור לבוא מהרשות המבצעת, לא מהרשות המחוקקת.
רשף חן: דבר נוסף – היום כבר יום רביעי.
רשף חן: החוק הזה, גם אם יקבל פטור מחובת הנחה, לא יבוא לדיון לפני יום רביעי הבא.
רשף חן: הוא ודאי לא יעלה היום.
רשף חן: דבר אחרון, שאלתי את המציע אם הוא בא בדברים עם הממשלה, והוא אמר שלא.
רשף חן: מה שאני מציע – ואני מאד אשמח אם המציע יעשה את זה בהסכמה – זה לדחות את הדיון בעניין הזה לשבוע הבא, יבוא בדברים עם הממשלה, עד אז אני מקווה גם שהממשלה תוכל לתת לנו עמדה אמיתית לגבי מה המצב, מה הפתרונות שהממשלה מציעה, ואז אנחנו נדע באמת אם יש כאן או אין כאן דחיפות, ולא יינזק שום דבר.
עמרי שרון: יש דחיפות וצריך לטפל בנושא, זה נכון.
עמרי שרון: מצד שני, צריך לבדוק בדיוק – אני לא זוכר, אבל נדמה לי שמצאו מנגנון שאפשר להעביר כסף גם למועצות שקיימות.
עמרי שרון: אני לא זוכר איך.
עמרי שרון: אני חושב שהרעיון של המזכיר ויושב ראש המועצה הקודם הוא רעיון לא נכון.
עמרי שרון: אלה השניים שלא צריכים לעשות את זה.
גדעון סער: ואני מתרשם שהתחלת להתמצא בנושא הזה.
עמרי שרון: הרבה תודה ליושב ראש הקואליציה.
עמרי שרון: לכן אני חושב שכדאי להתנגד.
דוד אזולאי: אדוני היושב ראש, היות שעלתה פה הצעה גם שלך, וגם של חבר הכנסת רשף חן, ואני יוצא מנקודת הנחה שהקואליציה תעשה הכל על מנת שהעסק הזה לא יעלה היום, ובכל מקרה, גם אם - - -
רוני בר-און: היא לא יכולה לעשות שום דבר על מנת שהעסק הזה לא יעלה היום - - -
דוד אזולאי: בוא נגיד שאני רואה את המצב.
דוד אזולאי: דומני שרק בשבוע הבא זה יעלה על סדר היום, גם אם יהיה פטור מחובת הנחה.
דוד אזולאי: לכן אדוני היושב ראש, אני מוכן לקבל גם את הצעתך, ולדחות את העניין הזה לשבוע הבא, על מנת שהממשלה תביע את עמדתה ושאר הגורמים יוכלו לתת את דעתם.
רוני בר-און: אנחנו לא נקיים, איפוא, הצבעה.
רוני בר-און: נקיים הצבעה בשבוע הבא בעניין הזה, לעניין הבקשה שלך.
רוני בר-און: שלום לכולם.
רוני בר-און: אני מתכבד לפתוח את ישיבת ועדת הכנסת, ישיבה מס' 152.
רוני בר-און: הנושא הראשון על סדר היום הוא ערעורים על החלטות יושב-ראש הכנסת והסגנים שלא לאשר דחיפות הצעות לסדר היום.
רוני בר-און: אדוני סגן היושב ראש הרב דהן, תודה רבה על השתתפותך איתנו.
רוני בר-און: הערעור הראשון הוא ערעורו של חבר הכנסת איתן כבל בנושא "שביתת עובדי הנמלים".
רוני בר-און: חבר הכנסת איתן כבל אינו נוכח.
רוני בר-און: האם יש מיופה כוח?
רוני בר-און: הערעור השני הוא ערעורו של חבר הכנסת רוני בר-און בנושא "החשש לסגירת אזור התעשייה בעטרות".
רוני בר-און: חבר הכנסת רשף חן, תחליף אותי בבקשה.
רשף חן: חבר הכנסת בר-און, תנמק בבקשה את הערעור.
רוני בר-און: אדוני היושב ראש, קודם כל תודה על שאתה מחליף אותי, חבריי חברי הכנסת, נציג הנשיאות, בשבוע שעבר ישבו אצלי נציגי התאחדות התעשיינים, יושב-ראש מינהלת אזור התעשייה בעטרות ירושלים, ואנשים מעיריית ירושלים, שפרסו בפניי מצב מאוד מאוד חמור.
רוני בר-און: אזור התעשייה בעטרות שבירושלים הוא אי בודד בלב אוכלוסייה פלסטינית עוינת.
רוני בר-און: הוא סובל מזה שנים לא מעטות מקושי כמעט בלתי אפשרי להמשיך ולהתקיים.
רוני בר-און: הרבה נוטשים, הרבה מאוד נאחזים בציפורניים.
רוני בר-און: אני עוד לפני שנכנסתי לכנסת, ייצגתי חברה ציבורית גדולה מאוד שקיבלה בהחלטת דירקטוריון החלטה לפנות מוסך ענק במרכז תנועה ענק מתלפיות.
רוני בר-און: למרות שהייתי יועץ משפטי של החברה והייתי נוכח בישיבת הדירקטוריון, פניתי לראש העיר ונלחמתי ממש בציפורניים להשאיר אותם שם תוך הבטחה שכביש בגין צפון עטרות יושלם בתהליך מואץ.
רוני בר-און: זה כביש שעלה הרבה מאוד מאות מיליונים של שקלים, רק בשביל להציל את עטרות.
רוני בר-און: הוא לא מוביל לשום מקום, חוץ מלעטרות.
רוני בר-און: אני אומר לכם שהיום בלי תקציב של 1,850,000 שקל בשנה, תקציב שיפתור את בעיות הביטחון ככל שהן דרושות לביטחון שוטף בעטרות, כסף שאף אחד לא רוצה להביא אותו, לא הממשלה, וגם לא העירייה, האזור הזה פשוט יינטש משום שהוא סכנה לחיי אדם.
רוני בר-און: חשבתי שאם נעלה את זה על סדר יומה של הכנסת יתעורר העניין הציבורי בנושא הזה ואפשר יהיה להגיע מכאן לפתרון.
רוני בר-און: הנשיאות כנראה מטעמים שלה או מעניינים דחופים אחרים שאינני זוכר אותם ואינני רוצה למנות אותם, חשבה אחרת.
רוני בר-און: אני מבקש שהערעור יתקבל.
רוני בר-און: אני רוצה לציין שזוהי הפעם הראשונה שאני מגיש ערעור על החלטת הנשיאות שלא מקבלת את הבקשה שלי, ויש הרבה מקרים שהבקשה שלי לא מתקבלת.
רוני בר-און: אני עושה את זה כיושב ראש הלובי למען ירושלים.
נסים דהן: אני חושב שאין לי מה להוסיף על דברי חבר הכנסת בר-און.
נסים דהן: כל מה שהוא אמר הוא אמת לאמיתה.
נסים דהן: הוא בעצמו גם אמר את הסיבות לכך שהנשיאות לא יכלה לאשר את זה כהצעה דחופה.
נסים דהן: אנחנו חשבנו שזה נושא חשוב ולכן צריך להקדיש לו הצעה רגילה לסדר, לתת לזה עשר דקות דיבור, כדי שהנושא הזה באמת ימוצה.
נסים דהן: בשלוש דקות שבהצעה לסדר אנחנו לא חשבנו שאפשר.
נסים דהן: מה עוד שעל סדר היום של נשיאות הכנסת עמדו נושאים דחופים אחרים וחשובים לא פחות.
נסים דהן: בנשיאות הכנסת ישבו יושב-ראש הכנסת וגם עבדכם הנאמן, ואנחנו חברים בלובי למען ירושלים.
נסים דהן: כולנו אוהבים את ירושלים, ולא חשבנו שזה לא נושא לדיון.
נסים דהן: חשבנו שהנושא הוא כל כך חשוב שסיעת הליכוד שחבר הכנסת רוני בר-און חבר בה יכולה להקדיש לזה הצעה רגילה לסדר על המכסה.
נסים דהן: יש לה מספיק מכסות, ואנחנו חושבים שצריך להעלות את זה כהצעה רגילה לסדר.
נסים דהן: עם זאת, אם לא יימצא מקום בהצעה רגילה לסדר אז אנחנו לא מתנגדים לעשות את זה כהצעה דחופה, כי הנושא הוא ראוי וחשוב.
נסים דהן: אבל, על סדר יומה של הנשיאות עמדו נושאים חשובים יותר לדעתנו.
רוני בר-און: אומרת לי מזכירת הסיעה שהיא מרחיבה את ליבה וזו תהיה הצעה רגילה לסדר.
רוני בר-און: אני רק מבקש שתעשה אתה אצל חבריך בנשיאות שזה לא יהיה בשעה רבע לשתיים בלילה.
רשף חן: רבותיי, זה יוגש כהצעה רגילה לסדר.
רוני בר-און: זו ההחלטה של הוועדה שסיעת הליכוד תגיש את זה כהצעה רגילה לסדר והנשיאות תעלה את זה.
רוני בר-און: ערעורו של חבר הכנסת איתן כבל בנושא: "שביתת עובדי הנמלים"
רוני בר-און: חבר הכנסת כבל הגיע ואנחנו נשמע את הערעור שלו.
רוני בר-און: חבר הכנסת כבל, נא לטעון את הערעור.